సారీ.
టైలర్. హేయ్, ఇది చూడు. చివరిలో చక్కని ట్రెయిన్ బీట్ వినిపిస్తుంది.
ఉహ్…హుహ్.
అద్భుతం. కానీ నువ్వు ఎప్పుడూ నా లాకర్ నే వాడతావు ఎందుకు?
సేత్. నీకు ఎన్నిసార్లు చెప్పాను?
హాల్స్ లో డ్రమ్మింగ్ చేయకూడదు. మనకి మ్యూజిక్ రూమ్ ఉన్నది అందుకే.
అవును, కానీ అది స్కూలుకు అవతలి పక్క ఉంది, కాబట్టి…
ఈ స్టిక్స్ ని స్కూల్ అయ్యాక నువ్వు తీసుకోవచ్చు.
కంగారు పడకు. నా బ్యాగ్ లో అదనంగా మరొక జత ఉన్నాయి.
మ్యాథ్స్ పరీక్షకి నువ్వు రెడీ యేనా?
ఏంటి? ఈ రోజు టెస్ట్ ఉందా?
నువ్వు ఎలా మర్చిపోతావు? కిందటి క్లాస్ లో మిస్ బాల్ఫర్ చెప్పారు కదా.
నేను ఊరికే జోక్ చేస్తున్నాను.
వదిలేయ్.
సెంటిమెంట్ అదీ కాదు కానీ, ఈసారి కూడా నాకు సి గ్రేడ్ రావచ్చు అనుకుంటా.
నాకు కూడా.
నిన్న రాత్రి, నేను చిన్నపిల్లల్ని చూసుకుంటున్నాను, అక్కడ కుక్క నా హోమ్ వర్క్ తినేసింది.
నిజంగా. జోక్ కాదు.
గుడ్ మార్నింగ్.
చూడబోతే, మనకి ఒక సమస్య వచ్చింది అనిపిస్తోంది, అది మంచిది కాదు.
నిన్న, స్కూల్ అయ్యాక,
ఎవరో మిస్ బాల్ఫర్ కంప్యూటర్ ఆన్ చేసి ఈ రోజు పరీక్షకి సంబంధించిన ఆన్సర్ కీ దొంగిలించారు.
ఇప్పుడు, నిజానికి, ఎవరైతే దొంగిలించారో అది తప్పు అని వాళ్లకి తెలిసి ఉంటుంది.
కాబట్టి, ఈ రోజు ముగిసేలోగా వాళ్లు నన్ను వచ్చి కలవడానికి గడువు ఇస్తున్నాను.
లేకపోతే, మిస్ బాల్ఫర్ మళ్లీ కొత్త ప్రశ్నలు తయారు చేయాలి,
అప్పుడు మీ స్టడీ టైమ్ రెట్టింపు పొడిగించాల్సి వస్తుంది.
కానీ ఎవ్వరూ ముందుకు రాకపోతే,
ఇది ఎవరో చేశారో తేలే వరకూ నేను ప్రతి ఒక్కరితో ముఖాముఖి మీట్ అవుతాను.
వరల్డ్స్ బెస్ట్ ప్రిన్సి-పాల్
"నిజానికి, విద్యార్థులలో డెబ్బై నాలుగు శాతం మంది
ఇలా చేసినప్పుడు కీలకమైన సబ్జెక్టులలో తమ సమర్థత పెరిగిందని చెబుతున్నారు…"
సులువైన పద్ధతి ప్రసంగాన్ని చదవడం కాదు. నేను బులెట్ పాయింట్లు రాస్తాను.
అది కాస్త సులువుగా అనిపిస్తుంది, తెలుసా?
నీకు ఏం సాయం కావాలి, సేత్?
అంటే, తప్పు చేసిన వ్యక్తి ఈ రోజు ముగిసే లోగా కలవాలి అన్నారు, అందుకే…
ఆ టెస్ట్ కీ దొంగతనం చేసింది నువ్వే అన్న మాట.
ఎందుకో కానీ, నేను ఆశ్చర్యపోలేదు.
-అయ్యో. -కూర్చో.
సరే, ఇక్కడ చూద్దాం.
మీరు ఎవరికి ఫోన్ చేస్తున్నారు?
మీ పేరెంట్స్ కి.
అయ్యో, వద్దు. అది అవసరం అనుకోను.
వాళ్లు చాలా బిజీగా ఉంటారు.
అవును, హాయ్, నేను ప్రిన్సిపాల్ యంగ్ ని.
సేత్ గురించి మాట్లాడటానికి మీకు వీలైనంత త్వరగా నాకు తిరిగి ఫోన్ చేయండి.
నేను మీతో చర్చించాల్సిన ఒక పరిస్థితి వచ్చింది. ధన్యవాదాలు.
నాకు గృహనిర్బంధం ఖాయం.
మీరు మరోలా అనుకోకపోతే, నేను చేసిన పనికి నిజంగా పశ్చాత్తాపపడుతున్నాను.
మంచిది. కానీ దాని వల్ల ప్రయోజనం లేదు.
మీ పేరెంట్స్ తో నేను ఒకసారి మాట్లాడాక, దీనిని ఎలా పరిష్కరించాలో అప్పుడు నిర్ణయిస్తాం.
నువ్వు నాకు చెప్పినందుకు సంతోషం.
కనీసం ఇదైనా సక్రమంగా చేశావు.
మీ అందరికీ తెలుసు, న్యూటన్ స్కూలు టెక్నాలజీకి కేంద్రం లాంటిది,
మన స్కూలు టెక్నాలజీ రంగానికి గొప్ప గొప్ప వ్యక్తుల్ని అందించింది.
వావ్.
డాక్టర్ ఆనా మైయర్స్ తిరిగి మన స్కూలుకు వచ్చినందుకు
ఆమె సరికొత్త ఆవిష్కరణ గురించి చెబుతున్నందుకు నాకు చాలా ఉద్వేగంగా ఉంది.
కొద్దికాలం కిందట ఆమె కూడా
ఇప్పుడు మీరు కూర్చున్న చోటే కూర్చుని ఉండేది.
కష్టపడితే ఏదైనా సాధ్యమే అని ఆమె రుజువు చేస్తోంది.
మేము దీనిని అధికారికంగా ఇంకా ప్రకటించలేదు, కాబట్టి దీని పనితీరుని మీరే మొదటగా చూస్తున్నారు.
తేలికైన పదాలలో చెప్పాలంటే, మన మామూలు ఆలోచనల్ని ఇది క్షణంలో
మార్చేయగలదు లేదా ఒకరి ఆలోచనల్ని మరొకరిలోకి ప్రవేశపెట్టగలదు.
అంటే టెలిపతి లాగా?
దాదాపుగా అంతే.
నాకు ఇద్దరు వాలంటీర్లు కావాలి.
మేము చేస్తాము.
ఆగండి. ఇది ఇప్పటికే పని మొదలుపెట్టింది.
టైలర్, దమ్ముంటే ఆ మాట అను.
హేయ్, నువ్వే మొదలుపెట్టావు.
సరే, ఇంక చాలు. నీ సీట్లో కూర్చో, టైలర్.
నేను చేస్తాను.
వాళ్ల వయస్సులో మనం ఎలా ఉంటామో గుర్తుంది కదా.
-సేత్. -యస్.
మన ఆలోచనల్ని తక్షణం షేర్ అయ్యేలా ఈ ఎలక్ట్రోడ్స్ చేస్తాయి.
ఇప్పుడు, కళ్లు మూసుకోండి.
అస్పష్టంగా అయినా, మీతో ఏదో అనుసంధానమై ఉందని
మీరు సెన్స్ చేస్తారు.
దాదాపుగా ఎవరో మీ భుజం మీద నుండి చూస్తున్నట్లు అనిపిస్తుంది.
ప్రిన్సిపాల్ యంగ్ నా భుజం పై నుండి చూస్తున్నట్లే నాకు ఎప్పుడూ అనిపిస్తుంది.
సరే, దీని అర్థం వీళ్ల మధ్య కనెక్షన్ ఏర్పాటయిందన్న మాట.
ఇప్పుడు, వేరే వ్యక్తి మీ ఆలోచనలన్నీ చూడలేరు.
మీ ఆలోచనల్ని చదవలేరు.
కానీ మీరు సృష్టించే ఒక ఆలోచనని వాళ్లు రిసీవ్ చేసుకోగలరు.
మీరు వాళ్ల గురించి ఆలోచించినా, లేదా వాళ్ల పేరు స్మరించినా అప్పుడు ఆ ఆలోచనని వాళ్లు యాక్సెస్ చేయగలరు.
-బాగుంది. -సేత్ తో ఏకీభవిస్తాను. చాలా బాగుంది.
సరే.
బదిలీ పూర్తయింది.
నువ్వు ఏం చేశావు? నేను పన్నెండేళ్ల పిల్లాడి శరీరంలోకి వచ్చేశాను.
ఇంతకుముందు నేను చేసిన ప్రయోగాలలో, మామూలు ఆలోచనలు ఇంకా మామూలు వాక్యాలు మాత్రమే బదిలీ అయ్యేవి.
కానీ మీరు ఒకరిలోకి ఒకరు మొత్తంగా బదిలీ అయిపోయారు.
నువ్వు దీనిని సరిదిద్దగలవు, కదా?
ఇతని శరీరంలో ఉంటూ నేను స్కూల్ ని నిర్వహించలేను.
వావ్, మీ ఐ సైట్ చాలా ఘోరంగా ఉంది.
ఆందోళన పడకండి. బ్రెయిన్ నుండి ప్రోసెసర్ కు ఉండే న్యూరల్ ఇంటర్ ఫేస్ ని
తిరిగి సవరించడం ద్వారా ఈ పరిస్థితిని మళ్లీ రివర్స్ చేయగలను.
అందుకు ఎంత సమయం పడుతుంది?
బహుశా 24 గంటలు పట్టచ్చు.
ఇరవై నాలుగు గంటలా?
ఈ విషయాన్ని బయటకు పొక్కనివ్వలేం.
కేవలం ఇక్కడ చదివిందన్న కారణంతో ఒక సైంటిస్టుతో
ఒక విద్యార్థి మీద ప్రమాదకరమైన ప్రయోగాన్ని
చేయనిచ్చామంటే అది బాగుండదు.
నాకు మాత్రం ఇది బాగుంటుందని అనుకుంటున్నారా? నా ఫండింగ్ ని నేను కోల్పోవచ్చు.
కాబట్టి మనం ఒక అంగీకారానికి వద్దామా? ఈ విషయాన్ని దాచి పెడదాం.
మీరు పరాచికాలు ఆడుతున్నారా?
సేత్?
నేను ప్రిన్సిపాల్ అయి స్కూల్ ని నడపాలా?
-కంగారుపడకు. నేను ఎవ్వరికీ చెప్పను. -ఆగు. నువ్వు ఏదీ నడపడం లేదు.
నేను మీలాగ ప్రవర్తించి ఒప్పించగలను. నిజానికి, అచ్చు గుద్దినట్లు దింపేస్తాను.
అది చూడటానికి బాగుంటుంది కూడా.
నేను ఇంక పని మొదలుపెట్టాలి.
మరో 24 గంటల పాటు మీరు ఇలాగే కాలక్షేపం చేయండి.
మనం గనుక విజయవంతంగా ఈ పని చేయాలంటే, మనం కొన్ని నియమాలు పెట్టుకోవాలి.
ఏదైనా ముఖ్యమైన పని చేయాల్సి వస్తే, వచ్చి నన్ను కలవాలి.
ఏం పని వస్తుంది? నేను కదా ప్రిన్సిపాల్ ని.
నేను టీచర్స్ గదిలో ఫ్రిడ్జ్ తెరిచి చూస్తాను
ఇంకా సోఫాలో హాయిగా కునుకు తీస్తాను.
మీకో విషయం చెప్పాలి. నాకు కొద్దిసేపట్లో ఫిజికల్ ఎడ్యుకేషన్ క్లాసులో ఫిట్నెస్ టెస్ట్ ఉంది.
అలాగే, స్కూల్ అయ్యాక డ్రమ్మింగ్ క్లాసులు ఉన్నాయి.
అలాగే, రేపటికి హిస్టరీలో చదవాల్సింది చాలా ఉంది.
మిస్టర్ బెర్గ్ టన్నుల కొద్దీ హోమ్ వర్క్ ఇస్తాడు. నిజం.
నా ఆఫీసులో ఏదీ ముట్టుకోకు.
ఎక్స్ క్యూజ్ మీ, ప్రిన్సిపాల్ యంగ్.
చెప్పండి. అది నేనే.
సేత్ తల్లిదండ్రులు ఒకటో ఫోన్ లైన్ లో ఉన్నారు. ఇది ముఖ్యమని మీరు చెప్పారు.
అవును, అది ముఖ్యమే. థాంక్యూ.
అమ్మా?
సేత్ వాళ్ల అమ్మా?
నా ఫోన్ కి తిరిగి కాల్ చేసిందుకు ధన్యవాదాలు.
హేయ్, నీ అపార్ట్మెంట్ నాకు నచ్చింది.
ఇక్కడ ఇంకో టూత్ బ్రష్ ఉండే అవకాశం ఉందా?
ఎందుకంటే మీది ఉపయోగించడం నాకు కొద్దిగా ఇబ్బంది అనిపిస్తుంది, టెక్నికల్ గా, నేను మీరయినా కూడా.
నా టూత్ బ్రష్ ముట్టుకోకు.
సింక్ లో ఇంకో టూత్ బ్రష్ ఉంది. దానిని వాడుకున్నాక బయట పడేయ్.
సరే, అర్థమైంది.
-అక్కడ ఏం జరుగుతోంది? -నీకు నేను సాయం చేస్తాను.
మీ పేరెంట్స్ స్టీక్ వండారు.
-ఊహ్, మీ అదృష్టం. -నేను వెజిటేరియన్ ని.
సేత్, టేబుల్ దగ్గర ఫోన్లు మాట్లాడకూడదు. మన నియమాలు నీకు తెలుసు.
నేను వెళ్లాలి.
సారీ… డాడ్.
ఈ రోజు మీ ప్రిన్సిపాల్ నుంచి ఫోన్ వచ్చింది.
నువ్వు చాలా బాగా చదువుతున్నావని, నిన్ను చూసి మేము గర్వపడాలని చెప్పారు.
నీకు కొత్త డ్రమ్ సెట్ కొనివ్వాలని సూచించారు, అది మాకు విచిత్రంగా అనిపించింది.
అతను మరొక సేత్ గురించి మాట్లాడటం లేదు కదా?
ఏమో, రేపు మధ్యాహ్నం రెండు గంటల తరువాత మళ్లీ ప్రిన్సిపాల్ తో మాట్లాడండి.
ఆ ప్రిన్సిపాల్ చాలా కఠినంగా ఉంటాడని నువ్వు ఎందుకు చెప్పావో తెలియదు. ఆయన మాతో చక్కగా మాట్లాడాడు.
కఠినంగా ఉంటాడా?
సరే, మొదలుపెట్టు.
ఎంత మురికిగా ఉందో.
మిడిల్ స్కూల్ మ్యాథ్స్
సేత్ డ్రమ్ స్టిక్స్.
బంగారం.
నిన్ను కంగారుపెట్టినందుకు సారీ.
నువ్వు చదవాల్సిన హిస్టరీ పాఠాలు చాలా ఉన్నాయి అనుకుంటా.
నేను చదువుతాను.
ముందు కొద్దిగా ఒత్తిడి తగ్గించుకుంటున్నాను.
నీ మ్యాథ్ టెస్ట్ గురించి అడగడం మర్చిపోయాను. నువ్వు దాని కోసం ఎంత కష్టపడి చదివావో నాకు తెలుసు.
నువ్వు తయారు చేసిన ఈ ఫ్లాష్ కార్డులు నిజంగా ఉపయోగపడ్డాయి.
నువ్వు భయపడుతున్నావని తెలుస్తోంది, కానీ ఖచ్చితంగా రాణిస్తావు,
నీకు ఎక్కువ మార్కులు వస్తాయని నా నమ్మకం.
ఒక గంటలో లైట్లు ఆర్పేయాలి.
సేత్ చదివాడా?
మంచి మార్కులు వచ్చాయా?
ఓహ్, సారీ.
యో, కెవ్!
మార్నింగ్, లీసా.
మిస్ బాల్ఫర్.
ఇది నాకేనా, లేక నీకు కూడా విడ్డూరంగా ఉందా?
చాలా విడ్డూరంగా ఉంది.
ఓయ్, టై. ఆ డ్రెస్ అదిరిపోయింది.
అబద్ధం కాదు.
నిజంగా, నిజంగా విడ్డూరంగా ఉంది.
హేయ్. ప్రతి రోజు ఉదయం మీ అసిస్టెంట్ మీ కోసం పేస్ట్రీ తెస్తుందా?
అది నాకు ఇవ్వు.
నీ ముఖానికి ఏమైంది? నా ఉద్దేశం, నా ముఖానికి?
ఇంతకుముందు ఎప్పుడూ నేను గెడ్డం గీసుకోలేదు.
అలాగే, ఈ ఉదయం నేను నిద్రలేచేసరికి, నా వెన్నుముక కింది భాగం నొప్పి పెట్టింది.
అది ఈ ప్రయోగం తాలూకు సైడ్ ఎఫెక్ట్ అనుకున్నా.
దానిని వృద్ధాప్యం అంటారు.
నువ్వు దొంగిలించిన ఆన్సర్స్ గురించి మాట్లాడదాం. నువ్వు టెస్ట్ కి ప్రిపేర్ అయ్యావు.
ఏం జరుగుతోంది?
అవి మా అమ్మ ఐడియాలు. నేను వాటిని పెద్దగా ఉపయోగించలేదు.
ఇలా చూడు, సేత్.
నీకు చాలా విషయాలు తెలుసు.
ఆ పని ఎవరు చేశారు?
అది టైలర్ పనేనా?
మ్యాథ్స్, ఇంగ్లీష్, హిస్టరీ పరీక్షల్లో
అతను ఎక్కువసార్లు పాస్ కాలేదు.
నేనే చేశాను. అటువంటి విషయంలో నేను ఎందుకు అబద్ధం చెబుతాను?
నేను నమ్మలేను.
నువ్వు ఎవరి తప్పునో కప్పిపుచ్చుతున్నావు.
క్లాస్ కి వెళ్లు.
హేయ్, టైలర్.
నీకు ఒక విషయం చెప్పాలి.
టెస్ట్ కీ ని నేనే దొంగిలించానని నిన్న ప్రిన్సిపాల్ కి చెప్పాను.
టెస్ట్ కీ నువ్వు దొంగిలించావా?
అంత గట్టిగా అరవకు.
లేదు, నేను దొంగిలించలేదు. నేను ఊరికే చెప్పానంతే. దానిని ఎవరు దొంగిలించారో మన ఇద్దరికీ తెలుసు.
మనకి తెలుసా? ఎవరు?
నువ్వు, టైలర్. నువ్వే ఆ టెస్ట్ కీ ని దొంగిలించావు కదా.
లేదు, నేను చేయలేదు. అసలు నీకు ఆ ఆలోచన ఎందుకు వచ్చింది?
ఎందుకంటే నీకు తక్కువ గ్రేడ్స్ వస్తున్నాయి కదా?
నా గ్రేడ్స్ ఎప్పుడూ తక్కువే వస్తాయి.
నిజానికి అది విడ్డూరంగా అనిపిస్తోంది.
నేను ఊరికే అబద్ధం చెప్పా.
నువ్వు దొంగిలించలేదని నాకు తెలుసు.
నాకు నీ జోక్ అర్థం కాలేదు.
టీచర్స్ లాంజ్ లో వాళ్లకి ఇవన్నీ ఉన్నాయని మీకు తెలుసా?
ఇది ఎంత గొప్పగా ఉందో కదా?
సరే, ఏం జరుగుతోంది?
-సాధారణంగా, మీరు మీటింగ్ మొదలుపెడతారు. -అవును నేనే మొదలుపెట్టాలి.
కానీ ఈ రోజుకి, మనం అది మార్చుకుందాం.
అలాగే. సరే, కొత్త టీమ్ యూనిఫారమ్స్ కోసం మనం నిధులు సేకరించడానికి ఒక ఐడియా కావాలి.
మనం చాక్లెట్ బార్స్ అమ్మచ్చు.
లేదు, అది చేశాం కూడా.
నాకు ఒక ఐడియా తట్టింది. స్ట్రీట్ పార్టీ.
మళ్లీ చెప్పండి?
మనం ఒక డిజెని పిలిపిద్దాం, జిమ్ ని గ్రాఫిటీ ఆర్టుతో రంగులు వేయిద్దాం,
కొన్ని ఫుడ్ ట్రక్స్ ని తెప్పిద్దాం.
దీని ద్వారా వచ్చే డబ్బంతా యూనిఫామ్స్ కి ఖర్చు చేద్దాం.
నిజానికి, అది మంచి ఐడియా.
అవును.
నేను ప్రిన్సిపాల్ ని కదా.
-తరువాత ఏంటి? -స్కూల్ లంచ్ మెనూని సవరించాలి.
మిరపకాయల్ని మెనూ నుంచి తీసేయండి.
అది ఘోరంగా ఉంటుంది, ఇంకా అది తిన్నవారికి రోజంతా ఇబ్బందిగా ఉంటుంది.
దాని బదులు పిజ్జా పెట్టండి.
కానీ పిజ్జా డే మంగళవారం కదా.
ఇక నుంచి మంగళవారం ఇంకా గురువారం పిజ్జా డే.
ఇది సరదాగా ఉంది. ఇంకేం ఉన్నాయి?
నాకు మీ సాయం కావాలి. నాకు జెరేమీతో ఇంకా ఇబ్బందులు ఎదురవుతున్నాయి.
అతను క్లాస్ లో అల్లరి చేస్తున్నాడు.
-జెరేమీ చెత్తవెధవ. -ప్రిన్సిపాల్ యంగ్.
ఓహ్, ఇలా చూడండి, మనం అంతా దాని గురించే ఆలోచిస్తున్నాం.
సరే, అయితే, మీ పని పూర్తయితే,
టీచర్స్ లాంజ్ లో నేను కొన్ని హాట్ పాకెట్స్ చూశాను.
ఈ రోజు ముఖ్యమైన బోర్డు మీటింగ్ కోసం మీకు గుడ్ లక్.
థాంక్స్.
మీరు ఏ బోర్డు మీటింగ్ గురించి అంటున్నారు?
నాకు చాలా ఉన్నాయి…
-మ్యూజిక్ బడ్జెట్ ని తగ్గించేది. -మ్యూజిక్ బడ్జెట్ తగ్గించాలా?
దాని కోసం వేచి చూడు.
ఇది విలువైనది.
సేత్, నువ్వు నాకు రిప్లై ఇవ్వలేదు.
నేను కొద్దిగా పనిలో ఉండిపోయాను.
-నా డిజైన్ గురించి ఏం అంటావు? -ఇది దేని గురించి?
నేను చేసే టీ షర్ట్ ప్రింటింగ్ వ్యాపారం కోసం.
నిజాయితీగా చెప్పు, దీని కోసం నువ్వు 35 డాలర్లు ఖర్చు చేస్తావా?
ముప్పై అయిదు డాలర్లా? టీ షర్టు కోసమా?
అవకాశమే లేదు.
కానీ నీ వినియోగదారుల జాబితాలో నేను ఉండకపోవచ్చు.
సేత్, నేను నీతో మాట్లాడాలి. ఇప్పుడే.
మీరు మ్యూజిక్ బడ్జెట్ తగ్గిస్తున్నారా?
మీరు అదెలా చేస్తారు? నాకు ఇష్టమైన ఒకే ఒక్క సబ్జెక్ట్ అది.
నేను బడ్జెట్ ని తగ్గించడం లేదు.
స్కూలు బోర్డ్ తగ్గిస్తోంది. నేను దాన్ని కాపాడాలని చూస్తున్నా.
-మీరు ప్రయత్నిస్తున్నారా? నిజంగానా? -అవును.
నమ్ము లేదా నమ్మకపో. నేను మ్యూజిక్ ని పట్టించుకుంటాను. కానీ హాల్స్ లో మాత్రం కాదు.
-కళలకి బడ్జెట్ తగ్గించడం నాకు ఇష్టం లేదు. -సారీ, నేను అలా అనుకున్నాను…
నాకు బోర్డుతో తరువాత ముఖ్యమైన మీటింగ్ ఉంది.
అది బాగానే జరుగుతుంది. అంతా మళ్లీ మామూలుగా కావాలంటే మనకి ఆ డాక్టర్ ఉంటే చాలు.
అయితే అక్కడికే వెళదాం.
కనెక్షన్స్ ని మూడోసారి సరిచూస్తాను.
మనం మళ్లీ వెనక్కి మారడానికి ముందు, నేను మీకు ఒక విషయం చెప్పాలి…
మీ రగ్గు మీద నేను కొద్దిగా సాస్ ఒలకబోశాను. ఇంకా మీ హాట్ టబ్ కూడా విరిగింది.
-అసలు అది మొదలే పాడయి ఉంది. -ఇప్పటికి 24 గంటలే అయింది.
-సరే. మనం మొదలుపెట్టడానికి సిద్ధంగా ఉన్నాం. రెడీనా? -అవును.
సరే, కళ్లు మూసుకోండి. ఏకాగ్రత ఉంచండి.
ఏమీ జరగలేదు. నేను ఇంకా అతనిలాగే ఉన్నాను.
సరే, కంగారు పడద్దు.
మెదడు అనేది ఒక సంక్లిష్టమైన న్యూరాన్స్ వ్యవస్థ,
ఇంకా ఇది కొత్త టెక్నాలజీ. కొద్దిగా టైమ్ తీసుకుంటుంది.
మరో 45 నిమిషాల్లో నేను ఒక ప్రెజెంటేషన్ ఇవ్వాలి. ఇప్పుడు మేం ఏం చేయాలి?
నాకు ఒక ఆలోచన తట్టింది.
ఇది కొద్దిగా విచిత్రమైనదే, కానీ మీ బదులు నేను స్పీచ్ ఇస్తే ఎలా ఉంటుంది?
మనకి మరో మార్గం కూడా లేదనుకుంటా.
నేను బాగా మాట్లాడతాను.
మనం మ్యూజిక్ బడ్జెట్ ని కాపాడుకోవాలి.
అన్నట్లు, నేను క్లాస్ నుంచి త్వరగా బయటపడటానికి అనుమతి ఇస్తూ నాకు ఒక నోట్ రాయాలి.
అలాగే.
హేయ్, ఒక క్షణం మాట్లాడచ్చా?
-నీతో మాట్లాడాలి. ఇది చాలా ముఖ్యం. -ఏంటి సంగతి?
టెస్ట్ కీ దొంగిలించిన నేరాన్ని నీ మీద వేసుకున్నావని టైలర్ నాకు చెప్పాడు.
అతను ఏం చెప్పాడు?
ఆ పని చేసింది అతనే అని ఆరోపించావని కూడా తను చెప్పాడు.
అలా ఎందుకు చేశావు? ఆ పని చేసింది నేనే అని నీకు తెలుసు కదా.
టైలర్ ని నేను ఆటపట్టించిన విషయం నీకు తెలిసింది.
నా తప్పు నుంచి నన్ను కాపాడినందుకు థాంక్స్.
మా నాన్న ఉద్యోగం పోయినప్పటి నుంచి నేను చదువుకోవడానికి
టైమ్ చాలా కష్టం అవుతోంది.
ఆయన ఉద్యోగ ప్రయత్నాలలో ఉండగా ఇంటిని నేను చూసుకోవాల్సి వస్తోంది,
బేబీ సిట్టింగ్, టీ షర్టు వ్యాపారం చేయాల్సి వస్తోంది.
అన్నింటికీ మించి తక్కువ మార్కులతో ఇంటికి వెళ్లడం
అవమానంగా ఉంటుంది.
ఇది సాకు కాదు. నాకు చాలా బాధగా ఉంది.
ఆ పని చేయడం తప్పే, అందుకే ఆ నేరం నీ మీద నేను వేసుకోనివ్వడం లేదు.
ప్రిన్సిపాల్ నన్ను కఠినంగా శిక్షించరని మాత్రం కోరుకుంటున్నాను.
ఆయన మంచి వాడు. నువ్వే ఆశ్చర్యపోతావు.
నువ్వు ఈ పని చేశావంటే నమ్మలేకపోతున్నాను. నువ్వు నిజంగా మంచి ఫ్రెండ్ వి.
-హలో, జాన్. -హాయ్.
హలో.
ఇతను ఎవరు?
ఇతని పేరు సేత్. ఇతను మన మ్యూజిక్ స్టూడెంట్స్ లో ఒకడు,
ఇతను చాలా టాలెంట్ ఉన్న డ్రమ్మర్, అంటే, అద్భుతమైన ప్రతిభావంతుడు.
ఇతని ఆటోగ్రాఫ్ ని ఇప్పుడే తీసుకోవాలి, తరువాత పెద్ద స్టార్ అయిపోతాడు.
ఏది ఏమైనా, ఇతను కూడా ఈ రోజు రావాలని అనుకున్నాను,
ఈ సమస్యని సంబంధిత వ్యక్తి ఒకరితో మనం మాట్లాడచ్చు.
-హేయ్. -వెల్కమ్, సేత్.
మేము వినడానికి సిద్ధంగా ఉన్నాం, జాన్.
-"న్యూటన్ స్కూల్ ఒక టెక్ రాజధానిగా ప్రసిద్ధి చెందింది…" -అంతరాయానికి క్షమించండి,
-కానీ మీ దగ్గర స్లయిడ్స్ ఉండాలి, ప్రిన్సిపాల్. -నా దగ్గర ఉన్నాయా?
ఓహ్, అవును, నా దగ్గర ఉన్నాయి.
సరే, వాటిని నా కోసం నువ్వు ఆపరేట్ చేయి.
అది నాకు సంతోషం, ప్రిన్సిపాల్.
"న్యూటన్ స్కూలు టెక్ రాజధానిగా ప్రసిద్ధి,
కానీ అలాగని మనం మిగతా అంశాల ప్రాముఖ్యాన్ని విస్మరించలేము.
కళలు, ఫిజికల్ ఎడ్యుకేషన్, ఇంకా మ్యూజిక్ అనేవి
విద్యార్థి సమగ్ర అభివృద్ధికి కీలకమైనవి.
చార్ట్ ఎ లో మీరు గనుక చూస్తే,
మ్యూజిక్ అనేది మెదడు ఆరోగ్యంగా ఎదగడంలోనే కాకుండా,
చదువులోనూ, మిగతా అంశాలలో కూడా పాజిటివ్ ఆలోచనలు కలిగి ఉండటానికి దోహదపడుతోంది.
అంతరాయానికి మళ్లీ క్షమించాలి.
నేను ఒక మాట చెప్పవచ్చా, ప్రిన్సిపాల్?
అలాగే. కానీ ఒక్క నిమిషం మాత్రమే.
నేను ప్రయత్నిస్తున్నాను, కానీ ఇది చాలా బోరింగ్ గా ఉంది.
-ఇది చదువుతుంటే నాకే నిద్ర వస్తోంది. -ఈ ప్రసంగం వదిలేయ్. నాకు ఇంకా మంచి ఐడియా తట్టింది.
నువ్వు నువ్వుగా ఉండు. అక్కడికి వెళ్లి, నువ్వు చేయగలిగింది చేయి.
-అంటే ఖచ్చితంగా ఎలాగ? -క్లాసులో జోకర్ మాదిరిగా ఉంటావు కదా.
చూడు, నీకు మ్యూజిక్ అంటే నిజంగా చాలా ఇష్టం.
అది వాళ్లకు తెలిసేలా చేయి.
ఆ ప్రసంగం మర్చిపోండి.
అది కేవలం కొన్ని వాస్తవాలు, అంకెల మూట, ఇంకా అది మన అందరినీ నిద్రపోయేలా చేస్తోంది.
సంగీతం అనేది అంకెలకి సంబంధించినది కాదు. అది ఒక భావోద్వేగం.
-మీరు ఏం వింటారు? -నేను జాజ్ మ్యూజిక్ వింటాను.
అద్భుతం. కొద్దిగా, మైల్స్ డేవిస్ సంగీతం.
కొద్దిగా కోల్ట్రేన్ సంగీతం?
-అది మిమ్మల్ని కదిలిస్తుంది, కదా? -అవును.
మీ సంగతి ఏంటి?
నాకు ర్యాప్ మూజిక్ ఇష్టం.
ఇది నేను ఊహించలేదు, కానీ మంచి విషయం.
నాకు ఎనభైల నాటి సాఫ్ట్ రాక్ మ్యూజిక్ ఇష్టం.
ఖచ్చితంగా, మీకు ఇష్టమై ఉంటుంది. అందుకు మిమ్మల్ని తప్పు పట్టను.
విషయం ఏమిటంటే, మన జీవితాలకు మ్యూజిక్ అనేది సౌండ్ ట్రాక్.
మనం వ్యాసాలు రాస్తున్నప్పుడు మ్యూజిక్ వింటాం,
లేదా వంట చేస్తున్నప్పుడు, లేదా మన గదులు శుభ్రం చేసుకుంటున్నప్పుడు
ఈ పనులు చేయమని మన పేరెంట్స్ అప్పటికి కనీసం పదిహేనుసార్లు చెప్పి ఉంటారు.
మనం బాధలో ఉన్నప్పుడు సంగీతం మనల్ని సంతోషంగా ఉంచుతుంది. మన ఒంటరితనాన్ని దూరం చేస్తుంది.
మనం మ్యూజిక్ బడ్జెట్ ని స్కూళ్లలో తగ్గించలేము, ఎందుకంటే మనం అదే గనుక చేస్తే,
మనలో ఒక పెద్ద భాగాన్ని మనమే తగ్గించుకున్న వాళ్లం అవుతాము.
సరే.
నీకు డ్రమ్స్ వాయించడం తెలుసని నాకు తెలియదు.
నేను మ్యూజిక్ క్లాస్ లో నేర్చుకున్నాను. ఇది బ్లూస్ బీట్.
వాయించు, సేత్.
రండి. మ్యూజిక్ తో పాటు చప్పట్లు కొట్టండి.
రండి, ఈ మ్యూజిక్ మిమ్మల్ని కదిలించనివ్వండి.
ఇదిగో వినండి. ఇప్పుడు, కొద్దిగా ఎయిర్ గిటార్ వాయిస్తారా?
అద్దం ముందు నిలబడి ఎయిర్ గిటార్ వాయిస్తున్నట్లు మీరు పోజు పెట్టరని నాకు చెప్పకండి.
మీరు ఖచ్చితంగా చేస్తారని నాకు తెలుసు.
ఇదిగో ఇదే.
అవును.
ఈ స్కూలులో ఏం జరుగుతోంది?
విడ్డూరం. చాలా, చాలా విడ్డూరంగా ఉంది.
సాధించావు, సేత్.
వాళ్లు మ్యూజిక్ బడ్జెట్ ని తగ్గించకపోవడమే కాదు, పెంచుతున్నారు కూడా.
మనం ఎలాంటి డ్రమ్ సెట్ కొనాలో నాకు ఒక ఆలోచన ఉంది.
సరే, ఇది మరోసారి ప్రయత్నిద్దాం. కళ్లు మూసుకోండి.
బదిలీ పూర్తయింది.
నా వెన్నుముక నొప్పిగా ఉంది. నేను నేనే.
-నేను మళ్లీ చూడగలుగుతున్నాను. -బతికించారు.
ఇది ఎప్పటికీ జరగలేదు.
నీలా ఉండటం మిస్ అవుతాను, సేత్.
మళ్లీ కుర్రవాడిగా మారడం బాగుంది, ఆ హోమ్ వర్క్ పని తప్ప.
విచిత్రంగా, ఈ అనుభవం నేను ఇంకా మంచి ప్రిన్సిపాల్ గా మారడానికి దోహదం చేస్తుంది అనుకుంటా.
మీరు ఇప్పటికే మంచి ప్రిన్సిపాల్.
మీరు కేవలం ఖాళీగా కూర్చుని మా పిల్లల జీవితాల్ని ఇబ్బంది పెడుతుంటారని అనుకునే వాణ్ణి.
మీరు ఇబ్బంది పెడతారు, కానీ కావాలని చేయరు.
మీ బాధ్యత కష్టమైనది, కానీ మీరు అది బాగా చేస్తున్నారు.
నాకంటే బాగా.
నేను లోగన్ తో మాట్లాడాను, నువ్వు చేసిన పని గురించి తను చెప్పింది.
అవును, దాని గురించి ఆందోళనగా ఉంది.
ఆమె విషయంలో ఉదారంగా ఉండండి, సరేనా? తను చాలా కష్టాలలో ఉంది.
కొన్ని పరిణామాలు ఉంటాయి, కానీ కంగారు పడకు, అవి మంచిగానే ఉంటాయి.
ఆమె తప్పుని కప్పిపుచ్చడం పిచ్చితనం, కానీ అది సాహసం కూడా.
నీలాంటి ఒక ఫ్రెండ్ దొరకడం ఆమె అదృష్టం, అలాగే ఒక విద్యార్థిగా నిన్ను చూసి గర్వపడుతున్నాను.
నిన్ను మళ్లీ హాలులో కలుస్తాను.
మరొక విషయం.
మీ కొత్త సోఫా కొద్దిగా చిరిగింది, కానీ అది అప్పటికే ఉంది అనుకుంటా.
తెలుగు అనువాదం: సతీశ్ కుమార్